Ի՞նչ վատութիւն ըրած էր արդեօք այն անձերուն որոնք հիմա զինք կը չարչարէին,հեռացնելով զինք իր տունէն ,իր հարազատներէն ,իր անցեալէն :Եւ կարեւորագոյնն այն էր որ այսուհետեւ ինք պիտի կարենա՞ր վերադառնալ իր տունը ,պիտի կարենա՞ր դարձեալ միանալ իր հարազատներուն,պիտի կարենա՞ր գործ մը կազմել :Ի՞նչ պիտի ըլլային իր կինն ու զաւակները իր բացակայութեան ընթացքին:Ի՞նչպէս պիտի ապահովէին իրենց ապրուստը:Անիծե՛ալ ըլլային այս չարիքին կազմակերպիչները:Անոնք ինչպէ՛ս կրնային այսպիսի որոշում մը առնել եւ աքսորել զիրենք,առանց մտածելու իրենց ետին ձգած անպաշտպան մանուկները ,կիները,հիւանդներն ու ծերերը :